open-index/open-wikipedia-markdown huggingface dataset:
Izostéria

**Izostéria** opisuje podobnosť molekúl alebo iónov, ktoré majú podobný tvar a často i elektrónové vlastnosti. Molekula izostérická s inou molekulou sa nazýva **izostér**. Existuje mnoho definícií, ale tento termín sa zvyčajne používa v rámci bioaktivity a vývoja liekov. V prípade biologicky aktívnych látok, ktoré vykazujú izostériu, sa hovorí o bioizostéroch. Bioizostéria sa často využíva pri vývoji liekov: tieto lieky sú organizmom stále rozpoznávané a prijímané, ale ich funkcie budú odlišné od pôvodnej molekuly. Koncept izostérie je podobný konceptu izoelektronicity.

Jednou z molekúl vykazujúcich izostériu je 5-brómuracil, ktorý sa podobá na tymín, a je možné ním vyvolať mutácie.

## História a ďalšie definície
Neklasické izostéry sa neriadia klasifikáciou uvedenou vyššie, ale stále zapríčiňujú podobné biologické efekty *[[in vivo]]*. Neklasické izostéry môžu obsahovať podobné atómy, ale ich štruktúra nenasleduje jednoducho definovateľné pravidlá.

Koncept izostérie prvýkrát formuloval Irving Langmuir v roku 1919 a neskôr ho v roku 1925 upravol Grimm. Hans Erlenmayer rozšíril tento koncept na biologické systémy v roku 1932. Klasické izostéry sú definované ako atómy, ióny alebo molekuly, ktoré majú identickú vonkajšiu elektrónovú vrstvu. Táto definícia sa neskôr rozšírila na skupiny, ktoré môžu mať podobné biologické aktivity. Potvrdením platnosti tejto definície bolo pozorovanie niektorých skupín zlúčenín, napríklad benzénu, tiofénu, furánu a dokonca pyridínu, ktoré majú podobné fyzikálne a chemické vlastnosti.

## Referencie

## Zdroj

Kategória:Teoretická chémia
Dermot Kennedy

**Dermot Joseph Kennedy** (* 13. december 1991) je írsky spevák-skladateľ. Do povedomia sa dostal v roku 2019 singlami „Outnumbered“ a „Giants“ z jeho debutového albumu *Without Fear*. V roku 2020 bol nominovaný na cenu Brit Award v kategórii najlepší medzinárodný mužský sólový umelec.

## Raný život
Dermot Kennedy vyrastal v Rathcoole, na predmestí Dublinu v Írsku. V mladosti hrával futbal, v desiatich rokoch začal s hrou na gitaru a ako štrnásťročný skúsil skladať piesne, ale nevenoval sa tomu seriózne. Rodičia ho však povzbudzovali, aby sa zameral na hudbu; otec ho vozil do Dublina, aby mohol hrávať po kluboch, keď ešte nebol plnoletý, cestoval s ním do veľkých miest, kde s gitarou vystupoval na ulici, a hoci on sám nechcel ísť na vysokú školu, matka zaňho podala prihlášku na štúdium klasickej hudby na Maynooth University. Na univerzite vydržal tri roky. Jeho teta z otcovej strany je známa írska televízna hlásateľka Mary Kennedyová.

## Kariéra
Zlom v Kennedyho kariére nastal až po vyše dekáde strávenej na hudobnej scéne. Začínal ako pouličný umelec v sedemnástich rokoch. Keď raz na ulici spieval Glen Hensard, aby vyzbieral peniaze pre bezdomovcov, Kennedy sa postavil s gitarou pred neho a začal hrať. Hensard si ho všimol, Kennedy ho zaujal a zostal s ním v kontakte. Neskôr Kennedyho pozval ako predskokana na svoj koncert. Kennedy vystupoval vo svojich študentských časoch aj ako člen skupiny Shadows and Dust. Kapela sa však rozpadla v roku 2015.

V rokoch 2018 a 2019 sa na vypredaných vystúpeniach predstavil publiku v Spojených štátoch, Austrálii a Európe, hral na festivale Coachella, v ankete NPR ho zvolili za najlepšieho nováčika roka 2018 a stanica BBC ho zaradila na Sound of 2019, zoznam najvýraznejších nových talentov, ktorý každoročne zostavujú hudobní kritici.

Po niekoľkých singloch a EP nahrávkach vydal koncom roka 2019 svoj debutový štúdiový album s názvom *Without Fear*. Zahrnul naň aj svoje skladby z minulosti, niektoré staré až osem rokov.

V januári 2020 Kennedy obdržal nomináciu na Brit Award v kategórii najlepší medzinárodný mužský sólový umelec.

Kennedy sa inšpiruje poéziou a hip hopom, vo folkovej tvorbe ho ovplyvnili umelci Ray LaMontagne, David Gray či Damien Rice.

Magazín *GQ* v ňom vidí „temnejšieho Eda Sheerana", zatiaľ čo *[[The New York Times|New York Times]]* ocenil jeho „chrapľavý“ hlas.

## Diskografia

### Štúdiové albumy

### EP

## Referencie

## Externé odkazy

* Oficiálna webstránka

## Zdroj
 

Kategória:Osobnosti z Dublinu
Kategória:Írski speváci
Kategória:Írski skladatelia modernej hudby
Kategória:Rockoví hudobníci
Kategória:Folkoví hudobníci
Končitá (vrch v Bielych Karpatoch)

**Končitá** () je vrch v pohorí Biele Karpaty. Leží na slovensko-českej hranici, nad obcou Zubák, približne  západne od mesta Púchov. 

## Poloha
Nachádza sa v severnej časti pohoria, v geomorfologickom podcelku Kýčerská hornatina. Vrch leží na slovensko-českej hranici, na pomedzí Trenčianskeho a Zlínskeho kraja a okresov Púchov a Zlín. Zasahuje na katastrálne územie obcí Zubák a Študlov. Najbližšími sídlami sú na severozápadnom úpätí situované obce Študlov a Střelná, na slovenskom území je to severovýchodne ležiaca Strelenka, patriaca k obci Lysá pod Makytou a východne situovaná obec Zubák.

## Opis
Končitá je súčasťou hrebeňa, ktorý vedie od vrchu Královec () nad mestom Brumov-Bylnice východným smerom na Kýčeru () a ďalej až na Dubový vrch pri obci Lednické Rovne. Západným smerom susedí vrch Požár (), severne leží Cibulka (), východným smerom Kýčera a Češkovec () a južným Krivá Tuchyňa () a Kobylinec (). Južné svahy odvodňuje potok Zápechová do Vláry, východné Suchý potok a severné Korytná do Váhu. Voda zo západných svahov odteká riečkou Střelenka do Bečvy. Vrcholom vedie značený chodník z moravskej strany, zo slovenskej značený prístup nie je.

### Výhľady
Nesúvislý porast veľkej časti Končitej umožňuje sčasti obmedzený rozhľad. Z vhodných miest s nízkou vegetáciou je vidieť okolité vrchy Bielych Karpát, pri priaznivých podmienkach aj Považský Inovec, Strážovské vrchy, Malú Fatru a Javorníky.

## Prístup
Na vrchol vedie značená turistická trasa len z moravskej strany, zo slovenskej je prístup lesnými cestami a neznačenými chodníkmi z okolitých sídiel.

* po  červenej trase:
** zo severu z obce Střelná
** do juhu z obce Nedašova Lhota cez rázc. Požár

## Referencie

## Pozri aj
* Biele Karpaty
* Kýčerská hornatina
* Zoznam vrcholov v Bielych Karpatoch

## Externé odkazy
* Poloha na turistickej mape

Kategória:Vrchy v Bielych Karpatoch
Kategória:Vrchy v okrese Púchov
Kategória:Vrchy pod 1000 metrov na Slovensku
Kategória:Zubák (obec)
Kategória:Študlov (okres Zlín)
Kategória:Vrchy v okrese Zlín
Končitá

**Končitá** môže byť:

* chránené územie vo Vtáčniku, pozri Končitá (prírodná pamiatka)
* vrch v Bielych Karpatoch (), pozri Končitá (vrch v Bielych Karpatoch)
* vrch v Malých Karpatoch (), pozri Končitá (vrch v Malých Karpatoch)
* vrch vo Veľkej Fatre (), pozri Končitá (vrch vo Veľkej Fatre)
* miestna časť obce Zázrivá
* prítok riečky Zázrivka, pozri Končitá (prítok Zázrivky)
Notamacropus

***Notamacropus*** (po slovensky **[[kengura]]**) je rod z čeľade kengurovité (Macropodidae). 

## Systematika
### Zaradenie v systéme
Zhruba od roku 2015 sa *Notamacropus* väčšinou považuje za samostatný rod z tribusu Macropodini podčeľade Macropodinae čeľade Macropodidae (porov. systematiku v článku kengurovité). Pred rokom 2015 sa často považoval za podrod rodu *[[Macropus]]* a do 70. rokov 20. storočia sa často považoval za súčasť rodu *[[Wallabia]]* (po slovensky valabia). V súčasnosti sa opäť ojedinele považuje za súčasť rodu *Wallabia*. Podrobnosti o staršej taxonómii (pod)rodu *Notamacropus* pozri v článku Macropus v časti zaoberajúcej sa rodom *Macropus* v širšom zmysle.

### Vnútorná systematika
rod Notamacropus (kengura):
* †*[[Notamacropus wombeyensis]]*
* †*[[Notamacropus thor]]*
* (bez mena):
** †kengura Greyova (*Notamacropus greyi*)
** kengura irma (*Notamacropus irma*)
* (bez mena):
** kengura červenošedá/kengura červenokrká (*Notamacropus rufogriseus*) - vrátane kengury Bennettovej
** (bez mena):
*** (bez mena):
**** kengura svižná (*Notamacropus agilis*)
**** kengura dama (*Notamacropus eugenii*)
*** (bez mena):
**** kengura Parryho (*Notamacropus parryi*) 
**** kengura parma (*Notamacropus parma*)
**** kengura čiernopása (*Notamacropus dorsalis*)

Podrobnosti o staršej taxonómii a starších názvoch v súvislosti s (pod)rodom *Notamacropus* pozri v článku Macropus v časti zaoberajúcej sa rodom Macropus v širšom zmysle.

## Zdroje

Kategória:Kengurovité
Izoelektronicita

**Izoelektronicita** je fenomén pozorovaný u dvoch alebo viacerých molekúl, ktoré majú rovnakú štruktúru (pozície atómov a väzby medzi nimi) a rovnakú elektrónovú konfiguráciu, ale líšia sa vzájomnou polohou prvkov v danej štruktúre. Štruktúry, ktoré spĺňajú tento popis, sú navzájom **izoelektronické**.

Napríklad CO, NO+ a N2 sú izoelektronické, ale CH3COCH3 a CH3N=NCH3 nie sú.

Táto definícia sa občas nazýva **valenčná izoelektronicita**. Niekedy sú definíce striktnejšie a vyžadujú zhodný *celkový* počet elektrónov a s ním celkovú elektronickú konfiguráciu. Častejšie sú však definície menej striktné a povoľujú i rôzne počty atómov v jednotlivých porovnávaných látkach.

Dôležitosť tohto konceptu spočíva v identifikácii významne príbuzných látok, napríklad párov alebo skupín. Očakáva sa, že izoelektronické látky budú vykazovať užitočnú konzistenciu a predikovateľnosť ich vlastností, takže identifikácia zlúčeniny ako izoelektronickej s inou, ktorá už bola chatakterizovaná, naznačuje jej možné vlastnosti a reaktivitu. Reaktivita však môže byť ovplyvnená rozdielmi vo vlastnostiach ako sú elektronegativita atómov.

V kvantovej mechanike sa ako atómy typu vodíka označujú ióny, ktoré majú len jeden elektrón, napríklad Li<sup>2+</sup>. Tieto ióny sa potom dajú označiť ako izoelektronické s vodíkom.

## Príklady

Atóm N a katión O+ sú izoelektronické, pretože oba majú päť valenčných elektrónov, alebo presnejšie, majú elektrónovú konfiguráciu [He] 2s2 2p3. Podobne sú katióny K+, Ca2+ a Sc3+ a anióny Cl-, S2- a P3- izoelektronické s atómom Ar.

CO, CN-, N2 a NO+ sú izoelektronické, pretože každá štruktúra má dva atómy viazané trojitou väzbou a kvôli náboju sú analogické v elektrónových konfiguráciách (elektrónová konfigurácia N- je identická s O, takže CO je elektronický s CN-).

Diagramy molekulárnych orbitálov najlepšie ilustrujú izoelektronicity dvojatómových molekúl, pretože zobrazujú miešanie atómových orbitálov izoelektronických látok, z ktorých vznikajú identické orbitálové kombinácie a teda i väzby. 

Komplexnejšie molekuly môžu byť polyatomické. Aminokyseliny serín, cysteín a selenocysteín sú takisto navzájom izoelektronické (konkrétne valenčne izoelektornické). Líšia sa konkrétnym chalkogénom prítomným na konkrétnom mieste v bočnom reťazci.

Acetón  a azometán  však *nie* sú izoelektronické. Majú rovnaký počet elektrónov, ale nemajú rovnakú štruktúru.

## Referencie

## Zdroj

Kategória:Teoretická chémia
Kýčera (vrch v Bielych Karpatoch)

**Kýčera** () je vrch v pohorí Biele Karpaty. Leží na nad obcou Zubák, približne  severozápadne od mesta Púchov. 

## Poloha
Nachádza sa na severnom okraji pohoria, v geomorfologickom podcelku Kýčerská hornatina. Vrch leží na území Trenčianskeho kraja, v okrese Púchov a na katastrálnom území obce Zubák, čiastočne tiež Lúky a Lysá pod Makytou. Najbližšími sídlami sú na južnom úpätí situovaná obec Zubák a na severnom obec Lysá pod Makytou, východne ležia obce Lúky, Záriečie a Mestečko.

## Opis
Kýčera je súčasťou hrebeňa, ktorý vedie z územia Moravy od mesta Brumov-Bylnice, východným smerom cez Končitú () na Hladký vrch (). Západným smerom susedí Barnov vrch () a Končitá, južne Kobylinec (), Zrnová () a Krepčiačka hora (), východne Hladký vrch () a Stráž () a severným smerom Makyta () a Zigov (). Severnú časť hrebeňa odvodňujú prítoky Bielej vody, východné svahy jej prítok Klecenský potok a južné potok Zubák. Na vrchol nevedie značený chodník.

### Výhľady
Nesúvislý porast Kýčery s veľkými odlesnenými plochami s nízkou vegetáciou umožňuje zaujímavý rozhľad. Z vhodných miest je vidieť okolité vrchy Bielych Karpát, no tiež Strážovské a Súľovské vrchy, Malú Fatru, Javorníky a Hostýnské vrchy.

## Prístup
Na vrchol nevedie značená turistická trasa a prístup je tak možný lesnými cestami a neznačenými chodníkmi z okolitých sídiel.

## Referencie

## Pozri aj
* Biele Karpaty
* Kýčerská hornatina
* Zoznam vrcholov v Bielych Karpatoch

## Externé odkazy
* Poloha na turistickej mape

Kategória:Vrchy v Bielych Karpatoch
Kategória:Vrchy v okrese Púchov
Kategória:Vrchy pod 1000 metrov na Slovensku
Kategória:Zubák (obec)
Kofaktor

**Kofaktor** môže byť:

* látka potrebná pre funkciu enzýmu, pozri kofaktor (biochémia)
* algebraický doplnok používaný so subdeterminantmi, pozri kofaktor (lineárna algebra)

## Referencie
Orgoňova Kýčera

náhľad|Socha Orgoňa
**Orgoňova Kýčera** () je vrch v pohorí Javorníky. Leží nad obcou Horná Mariková, približne  severne od mesta Púchov. 

## Poloha
Nachádza sa v juhozápadnej časti pohoria, v geomorfologickom podcelku Vysoké Javorníky a časti Javornícka hornatina. Vrch leží na území Trenčianskeho kraja, v okrese Považská Bystrica a zasahuje na katastrálne územie obcí Horná Mariková, Dolná Mariková a Papradno. Najbližšími sídlami sú na západnom úpätí situovaná obec Horná Mariková, východne sa rozkladajú časti obce Papradno a južným smerom obec Dolná Mariková. Patrí do Chránenej krajinnej oblasti Kysuce.

## Opis
Orgoňova Kýčera je súčasťou hrebeňa, ktorý vedie z pohraničného masívu Malého Javorníka () juhovýchodným smerom na vrch Vysoké () nad Považským hradom. Severozápadne susedí vrch Hladná () a Kaniakova skala (), severne Žilín () a Jaseňové (), východne Žiar () a Kykula (), južne Bôn () a juhozápadne je sedlom oddelená Vrchoňa (). Vrch patrí do povodia Váhu; severovýchodnú časť hrebeňa odvodňujú prítoky Papradnianky, juhozápadné svahy prítoky Marikovského potoka. Vrcholom vedie značený chodník z Považskej Bystrice na Malý Javorník.

### Výhľady
Hrebeň i vrchol pokrýva súvislý lesný porast, umožňujúci veľmi obmedzený rozhľad. Z lokalít s redšou a nižšou vegetáciou možno pozorovať najmä okolité vrchy Javorníkov a Bielych Karpát, pri vhodných podmienkach aj Považský Inovec, Strážovské a Súľovské vrchy, Malú Fatru, ojedinele Oravskú Maguru a Kysucké Beskydy.

## Prístup
* po  modrej turistickej značke po hrebeni:
** od juhovýchodu z Považskej Bystrice cez Tisovú
** z Malého Javorníka cez Kaniakovu skalu
* po  žltej značke:
** od západu z Hornej Marikovej cez rázc. v blízkom sedle Orgoňova Kýčera
** od východu z Papradna cez rázc. Chrcholinec

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Považská Bystrica
Kategória:Vrchy pod 1000 metrov na Slovensku
Kategória:Horná Mariková
Kategória:Dolná Mariková
Kategória:Papradno
Lipoamid

**Lipoamid** je triviálny názov pre amid kyseliny 6,8-ditiooktánovej. Lipoamid je funkčná forma kyseliny lipoovej, kde je karboxylová skupina viazaná na amino skupinu bielkoviny pomocou amidovej väzby.  Príkladom jeho biochemickej úlohy je konverzia pyruvátu na acetyllipoamid pôsobením pyruvátdehydrogenázy:

stred|350x350bod

Lipoamid sa v prírode samostatne nevyskytuje, vždy len ako súčasť enzýmov.

## Referencie

## Zdroj

Kategória:Amidy
Kategória:Organické zlúčeniny síry
Anna Gunnová

**Anna Gunn** (* 11. august 1968, Cleveland, Ohio, Spojené štáty) je americká herečka známa z televízneho seriálu *[[Perníkový tatko]]* (20082013). 

## Detstvo a mladosť
Gunnová sa narodila v meste Cleveland, v štáte Ohio, ale vyrastala v Santa Fé, v Novom Mexiku. Jej dcérou interiérovej dizajnérky a predajcu nehnuteľností. V roku 1986 ukončila strednú školu v Santa Fé, po ktorej sa rozhodla študovať divadlo na Northwestern University. Neskôr sa presťahovala do Los Angeles, kde jej spolubývajúcou bola Pamela Adlon. 

## Kariéra
Od roku 1992 sa objavovala vo viacerých filmoch a televíznych seriáloch, predovšetkým vo vedľajších úlohách. Prvú väčšiu rolu získala po boku Timothyho Olyphanta v televíznom seriáli *[[Deadwood]]*. V seriáli účinkovala až od roku 2005 do roku 2006. Väčší priestor dostala v televíznom seriáli ''Perníkový tatko'', z roku 2008. Za svoj herecký výkon v seriáli získala dve ceny Emmy Award.

V roku 2016 si zahrala vo filme *Equity* a v rovnakom roku prepožičala svoj hlas jednej epizódnej postave v televíznom seriáli *Robot Chicken*. O rok neskôr, sa objavila v druhej sérii televízneho seriálu *Skorumpovaní poliši*. Gunnová príležitostne účinkuje v divadle. 

## Súkromný život
Od roku 1990 do roku 2009 bola manželkou škótskeho herca a realitného makléra Alastaira Duncana, s ktorým má dve dcéry. 

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Divadelné herečky USA
Kategória:Osobnosti z Clevelandu (Ohio)
Kategória:Držitelia ceny Emmy
Kategória:Absolventi Northwestern University
Ománske národné futbalové mužstvo

**Ománske národné futbalové mužstvo** reprezentuje Omán na medzinárodných futbalových akciách, ako sú Majstrovstvá sveta a Majstrovstvá Ázie vo futbale.

## História
Futbalový zväz bol založený v roku 1978. Omán sa nikdy nekvalifikoval na Majstrovstvá sveta vo futbale. Na ázijskom šampionáte sa zúčastnil štyrikrát. Najďalej sa dostali do osemfinále na Majstrovstvách Ázie vo futbale 2019.

## Majstrovstvá sveta

## Majstrovstvá Ázie vo futbale

## Externé odkazy
http://www.ofa.om/home 

## Zdroj

Omán
Národné
Futbal
Únia arabských futbalových asociácii

**Zväz arabských futbalových asociácii** (po angl. *Union of Arab Football Associations*) skrátene UAFA, je riadiacim orgánom futbalu v Lige arabských štátov. UAFA bola založená v roku 1974 a má 22 členských asociácii z AFC a CAF.

UAFA je asociácia, ktorú FIFA neuznáva.

## História
UAFA bola založená v roku 1974 v Tripolise, v Líbyi. V roku 1976 sa v Damasku, v Sýrii konalo valné zhromaždenie a sídlo futbalového zväzu sa prenieslo do ich súčasného sídla v Rijáde, v Saudskej Arábii. Všetci členovia UAFA z Ázijskej futbalovej konfederácie sú zároveň členmi Západoázijskej futbalovej federácie (WAFF). Všetci členovia WAFF a Únie severoafrického futbalu sú členmi UAFA.

## Členské štáty

## Súťaže
### Národné tímy
* Arabský pohár FIFA
* Arabský pohár vo futbale do 20 rokov
* Arabský pohár vo futbale žien
* Futbal na Arabských hrách
* Arabský majstrovstvá v plážovom futbale
* Arabské majstrovstvá vo futsale

### Kluby
* Arabský pohár majstrov vo futbale

## Referencie

## Externé odkazy
* Oficiálna stránka Arabskej futbalovej únie 

## Zdroj

Kategória:Futbalové organizácie
Jemenské národné futbalové mužstvo

**Jemenské národné futbalové mužstvo** reprezentuje Jemen na medzinárodných futbalových akciách, ako sú Majstrovstvá sveta alebo Majstrovstvá Ázie vo futbale. Pred rokom 1990 súťažili dve jemenské tímy pod hlavičkou Severného a Južného Jemenu. Jemenské národné futbalové mužstvo je po zjednotení považované ako za nástupcu **národného futbalového mužstva Severného Jemenu.** 

## História
Futbalový zväz bol založený v roku 1962. Jemen sa nikdy nekvalifikoval na Majstrovstvá sveta vo futbale. Na Majstrovstvách Ázie vo futbale sa predstavili raz a to v roku 2019. Na turnaji skončili v skupine.

## Majstrovstvá sveta

## Majstrovstvá Ázie vo futbale

## Externé odkazy
http://www.yemenfa.com/ar/ 

## Zdroj

Jemen
Futbal
Národné
Australidelphia

**Australidephia** je veľký taxón vačkovcov. Zahŕňa všetky austrálske vačkovce plus juhomarický rod kolokolo.

## Systematika (stav okolo roku 2005)
magnrad Australidelphia:
* rod † Chulpasia
* rod † Djarthia
* rad kolokolo (Microbiotheria, Dromiciopsia) 
** čeľaď kolokolovité (Microbiotheriidae) 
* nadrad Eometatheria (Eomarsupialia, Euastralidelphia)
** rad † Yalkaparidontia
*** čeľaď † Yalkaparidontidae 
** rad vakokrty (Notoryctemorphia) 
*** čeľaď vakokrtovité (Notoryctidae) 
** rad kunovce (Dasyuromorphia) (Dasyuroidea) 
*** ?rod † Mayigriphus
*** ?rod † Joculosium 
*** čeľaď † vakovlkovité (Thylacinidae) 
*** čeľaď kunovcovité (Dasyuridae) 
** grandrad Syndactyli 
*** rad bandikuty (Peramelia) 
**** rod † Yarala
**** čeľaď bandikutovité (Peramelidae)
**** čeľaď Peroryctidae 
*** rad kengury (Diprotodontia) 
****...

## Referencie


Kategória:Vačkovce
Kaniakova skala

**Kaniakova skala** alebo aj **Koniakova skala** () je vrch v pohorí Javorníky. Leží nad obcou Horná Mariková, približne  severne od mesta Púchov. 

## Poloha
Nachádza sa v západnej časti pohoria, v geomorfologickom podcelku Vysoké Javorníky a časti Javornícka hornatina. Vrch leží na území Trenčianskeho kraja, v okrese Považská Bystrica a zasahuje na katastrálne územie obcí Horná Mariková a Papradno. Najbližšími sídlami sú na východnom úpätí situovaná osada Podjavorník, miestna časť Papradna a západne ležiaca Ráztoka, patriaca obci Horná Mariková. Patrí do Chránenej krajinnej oblasti Kysuce.

## Opis
Kaniakova skala je súčasťou hrebeňa, ktorý vedie z Malého Javorníka () juhovýchodným smerom na Orgoňovu Kýčeru (). Severozápadným susedom je sedlom oddelený Oblaz (), Adamkov () a Malý Javorník, severne leží Stratenec (), východne Žilín (), južným smerom vrch Hladná () a Orgoňova Kýčera a západne Galkov (). Vrch patrí do povodia Váhu; západné svahy sú pramennou oblasťou Gacoveckého potoka, ktorý je prítokom Marikovského potoka, voda z východných svahov odteká do Papradnianky. Vrcholom vedie značený chodník z Považskej Bystrice na Malý Javorník.

### Výhľady
Hrebeň i vrcholovú časť pokrýva lesný porast, ktorý výrazne limituje rozhľad. Obmedzený výhľad je možný z lokalít s nižšou vegetáciou, odkiaľ možno pozorovať okolité vrchy Javorníkov a Bielych Karpát, pri vhodných podmienkach aj Považský Inovec, Strážovské a Súľovské vrchy, Malú Fatru, Kysucké Beskydy a Moravsko-sliezske Beskydy.

## Prístup
* po  modrej turistickej značke po hrebeni:
** od juhovýchodu z Považskej Bystrice cez Tisovú a Orgoňovu Kýčeru
** z Malého Javorníka cez Adamkov
* po  žltej značke:
** od juhu z Hornej Marikovej cez rázc. Orgoňova Kýčera
** od západu z osady Ráztoka cez Malý Javorník

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Považská Bystrica
Kategória:Tisícovky na Slovensku
Kategória:Horná Mariková
Kategória:Papradno
Palestínske národné futbalové mužstvo

**Palestínske národné futbalové mužstvo** reprezentuje Palestínu na medzinárodných futbalových akciách, ako sú Majstrovstvá sveta alebo Majstrovstvá Ázie vo futbale.

## História
Futbalový zväz bol založený v roku 1928. Palestína sa nikdy nekvalifikovala na Majstrovstvá sveta vo futbale. Na ázijskom šampionáte si zahrala dvakrát a to v roku 2015 a 2019. V oboch prípadoch skončili už v skupine.

## Majstrovstvá sveta

## Majstrovstvá Ázie vo futbale

## Externé odkazy
https://www.fifa.com/about-fifa/associations/PLE

## Zdroj

Kategória:Národné futbalové mužstvá
Jaseňové

**Jaseňové** môže byť:

* vrch v Javorníkoch (), pozri Jaseňové (vrch v Javorníkoch)
* vrch v Malých Karpatoch (), pozri Jaseňové (vrch v Bielych Karpatoch)
Strange Bones

**Strange Bones** je britská punk rocková hudobná skupina založená bratmi Benthamovcami a Stuartom „Spudom“ Newburnom v roku 2015 v Blackpoole.

Rodičia bratov Bobbyho, Willa a Jacka Benthamových ich do sveta punku indoktrinovali už od útleho veku.

## Členovia
### Súčasní členovia
* Bobby Bentham – gitara, spev
* Will Bentham – basgitara, spev
* Jack Bentham – gitara, spev
* Nathan Sanderson – bicie
### Bývalí členovia
* Stuart „Spud“ Newburn – bicie, spev (2015 – 2019)

## Diskografia
### Strange Bones
* „S.O.I.A.“ (singel, 2015)
* „God Save the Teen“ (singel, 2016)
* „We the Rats / Down“ (CDr promo split singel so skupinou Blackwaters, 2017)
* „Here Comes the Wolves“ (7" singel, 2019)
* *Blitz Part 1* (10" EP, 2019)
* „Menace“ (feat. Bob Vylan) (digitálny singel, 2020)
* *Blitz Part Two* (7" EP, 2020)
* *[[England Screams]]* (štúdiový album, 2021)

### Strange Bones x [[Calva Louise]]
* „Nine Lives“ (singel, 2020)

## Referencie

## Externé odkazy
* Strange Bones na Discogs
* 

Kategória:Britské punkrockové hudobné skupiny
Calva Louise

**Calva Louise** je britské grunge/punk rockové hudobné trio založené Venezuelčankou, Francúzom a Novozélandčanom v roku 2016 v Londýne. Inšpiráciami skupiny sú britské a americké zoskupenia, ako aj latin rock.

Skupina v súčasnosti sídli v Manchesteri.

## Členovia
* Jess Allanicová – spev, gitara, syntetizátor
* Alizon Taho – basgitara, violončelo
* Ben Parker – bicie
## Diskografia
### Calva Louise
* *[[Rhinoceros (album)|Rhinoceros]]* (štúdiový album, 2019)
* „I'm Gonna Do Well“ (7" singel, 2017)
* *Interlude for the Borderline Unsettled* (7" EP, 2019)
* *Popurrí* (7" EP, 2020)
* *[[Euphoric]]* (štúdiový album, 2021)

### [[Strange Bones]] x Calva Louise
* „Nine Lives“ (singel, 2020)

## Referencie

## Externé odkazy
* Calva Louise na Discogs
* 

Kategória:Britské poprockové hudobné skupiny
Kategória:Britské punkrockové hudobné skupiny
Nine Lives (Strange Bones x Calva Louise)

„**Nine Lives**“ je singel britských hudobných skupín Strange Bones a Calva Louise so španielsko-anglickým textom. Vyšiel 4. decembra 2020.

## Hudobné video
K skladbe bol nakrútený aj pestrofarebno-psychedelický videoklip, kde účinkujú lídri skupín Bobby Bentham a Jess Allanicová.

## Zoznam skladieb
# „Nine Lives“ – 3:05

## Referencie

## Externé odkazy
* „Nine Lives“ na Rate Your Music

Kategória:Single z 2020
Bočný kanál (prítok Drieňovca)

**Bočný kanál** je kanál v regióne Dolný Zemplín, v severozápadnej časti územia mesta *Trebišov* v okrese Trebišov v Košickom kraji. Je ľavostranným prítokom Trnávky v povodí Ondavy; má dĺžku . Hydrologický identifikátor: 4-30-10-490. Geomorfologická kategorizácia: geomorfologický celok Východoslovenská rovina, geomorfologický podcelok Trebišovská tabuľa.

## Vznik
Vzniká v nadmorskej výške  v severozápadnej časti poľnohospodárskeho extravilánu mesta Trebišov (mesto) v okrese Trebišov v poli *Veľké*, v časti obce Milhostov, v geomorfologickom podcelku Trebišovská tabuľa. 
## Opis toku
Od vzniku kanála tečie v priamke južným smerom poľnohospodárskym extravilánom, v nadmorskej výške  priberá krátky bezmenný priamy kanalizovaný pravostranný prítok v podobe spojky od Ruskovského kanála, preteká cez pole *Dolné Povrazy*, v nadmorskej výške  priberá bezmenný kanalizovaný pravostranný prítok, skrúca sa do juhovýchodného smeru, preteká cez pole *Močiar* a v nadmorskej výške  severne od poľa *Nová Koronč* ústi do kanála Drieňovec ako jeho ľavostranný prítok. Drieňovec ďalej ústi do *Trnavky*. *Bočný kanál* má dva kanalizované prítoky.

*Bočný kanál* vzniká a preteká v severozápadnej časti poľnohospodárskeho extravilánu mesta Trebišov, ústi do kanála Drieňovec v okrese Trebišov v Košickom kraji, v geomorfologickom celku Východoslovenská rovina, v geomorfologickom podcelku Trebišovská tabuľa.  

## Pôvod názvu
Motivácia pomenovania vodného toku Bočný kanál na území mesta *Trebišov* má pôvod v polohe kanála, ktorý bol v čase pomenovania a z pohľadu pomenúvateľa lokalizovaný *bokom, na bočnej strane, na postrannej časti organizmu*. Z apelatíva *bok* rozšírením o formant *-ný* a kombináciou so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Bočný potok* ako súčasť veľmi početnej skupiny názvov v slovenskej toponymii, najmä hydronymii. 
Hydronymum *Bočný kanál* bolo štandardizované v roku 1975. V čase štandardizačného procesu názov vodného toku *Bočný kanál* nebol v kategórii slovenskej hydronymie jedinečným hydronymom na Slovensku; bolo päť homonymných štandardizovaných názvov kanálov *Bočný kanál*, čo musela aplikačná hydrologická prax riešiť: okrem kanála Bočný kanál ešte *prítok Moľvianskeho kanála*, *prítok Šíravského kanála*,  *prítok Paríža* a *prítok Obecného kanála*. 

## Referencie

Kategória:Umelé vodné toky na Slovensku
Kategória:Vodné toky v okrese Trebišov
Kategória:Vodné toky na Východoslovenskej rovine
Jaseňové (vrch v Javorníkoch)

**Jaseňové** () je vrch v pohorí Javorníky. Leží nad obcou Štiavnik, približne  severozápadne od mesta Bytča. 

## Poloha
Nachádza sa v strednej časti pohoria, v geomorfologickom podcelku Vysoké Javorníky a časti Javornícka hornatina. Vrch leží na pomedzí Trenčianskeho a Žilinského kraja, okresov Považská Bystrica a Bytča a zasahuje na katastrálne územie obcí Papradno a Štiavnik. Najbližším sídlom sú východne situované osady obce Štiavnik a západne ležiaci Podjavorník, miestna časť Papradna. Patrí do Chránenej krajinnej oblasti Kysuce.

## Opis
Jaseňové je súčasťou hrebeňa, ktorý vybieha z masívu Veľkého Javorníka () juhovýchodným smerom na Kykulu (). Severozápadným susedom je Ustrígeľ () a Veľký Javorník, západne leží Stratenec (), Malý Javorník (), Kaniakova skala () a Žilín (), južne Žiar () a Čierne (), východným smerom Široké () a Petrovská Kýčera () a severným Hričovec (). Severovýchodnú časť masívu odvodňuje Široký potok do Štiavnika, západnú potok Žilín do Papradnianky, oba v povodí Váhu. Na vrchol nevedie značený chodník.

### Výhľady
Nesúvislý lesný porast umožňuje obmedzený rozhľad. Z lokalít s nižšou vegetáciou je vidieť okolité vrchy Javorníkov, Biele Karpaty, Považský Inovec, Strážovské vrchy, Malú Fatru a Kysucké Beskydy.

## Prístup
Vrch je prístupný neznačenými chodníkmi z okolia, najľahšie sedlom, odbočením zo  žltého chodníka, vedúceho z lokality Ráztoka na Veľký Javorník.

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Považská Bystrica
Kategória:Vrchy v okrese Bytča
Kategória:Vrchy pod 1000 metrov na Slovensku
Kategória:Papradno
Kategória:Štiavnik (obec)
Ustrígeľ

**Ustrígeľ** () je vrch v pohorí Javorníky. Leží nad obcou Štiavnik, približne  severozápadne od mesta Bytča. 

## Poloha
Nachádza sa v strednej časti pohoria, v geomorfologickom podcelku Vysoké Javorníky a časti Javornícka hornatina. Vrch leží na hranici Trenčianskeho a Žilinského kraja, okresov Považská Bystrica a Bytča a zasahuje na katastrálne územie obcí Papradno a Štiavnik. Najbližšími sídlami sú západne ležiaca osada Podjavorník,  patriaca k obci Papradno, východným smerom sa nachádzajú osady obce Štiavnik a severne leží osada Kasárne, patriaca k obci Makov. Vrch patrí do Chránenej krajinnej oblasti Kysuce.

## Opis
Ustrígeľ je sedlom oddelený od masívu Veľkého Javorníka () a juhovýchodným smerom ním vedie horský hrebeň na Kykulu (). Severným smerom sa nachádza Hričovec (), východným Kýčerka () a sedlom oddelené Jaseňové (), južným Žilín () a Žiar (), západným Stratenec () a Malý Javorník () a severozápadne susedí dominantný Veľký Javorník. Masív patrí do povodia Váhu a voda z východne sa zvažujúcich svahov odvádza potok Štiavnik, západné a južné prítoky Papradnianky. Na vrchol nevedie značený chodník, no severným úbočím vedie chodník na Veľký Javorník.

### Výhľady
Nesúvislý riedky lesný porast hrebeňa poskytuje obmedzený rozhľad. Z vhodných miest s nižšou vegetáciou je vidieť okolité vrchy Javorníkov, Biele Karpaty, Považský Inovec, Strážovské vrchy, Malú Fatru, Kysucké Beskydy a masív Lysej hory.

## Prístup
Vrch je prístupný neznačenými chodníkmi z okolia, najľahšie hrebeňom cez sedlo, odbočením zo  žltého chodníka, vedúceho z lokality Ráztoka na Veľký Javorník.

## Zaujímavosť
27. augusta 1944 sa tu medzi Popradnom a Štiavníkom zrútil americký bombardér B-17 po zásahu protiliedlovým delom, lietadlo narazilo o vrcholky stromov a na mieste explodovalo. Časť posádky vyskákala nad územím Moravy a poslední dvaja letci vyskočili tesne pred pádom lietadla a tak sa zachránili. Jeden z nich sa potom až do konca vojny ukrýval v Štiavniku. Kostra lietadla bola z miesta odtiahnutá v 50. rokoch a zvyšný materiál v priebehu rokov z prevažnej časti poodnášaný. K miestu dopadu sa dá dostať len pešo, neznačeným lesným chodníkom po hrebeni.

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Považská Bystrica
Kategória:Vrchy v okrese Bytča
Kategória:Tisícovky na Slovensku
Kategória:Papradno
Kategória:Štiavnik (obec)
Čierne (vrch v Javorníkoch)

**Čierne** () je vrch v pohorí Javorníky. Leží nad obcou Štiavnik, približne  severozápadne od mesta Bytča. 

## Poloha
Nachádza sa v strednej časti pohoria, v geomorfologickom podcelku Vysoké Javorníky a časti Javornícka hornatina. Vrch leží na hranici Trenčianskeho a Žilinského kraja, okresov Považská Bystrica a Bytča a zasahuje na katastrálne územie obcí Papradno a Štiavnik. Najbližšími sídlami sú na východnom úpätí situovaná osada Čierne, severným Ráztoka a východným aj Predjastrabie, všetko miestne časti Štiavnika, západne sa nachádza osada Podjavorník a južne jej materská obec Papradno. Vrch patrí do Chránenej krajinnej oblasti Kysuce.

## Opis
Čierne je súčasťou hrebeňa, ktorý vedie z Veľkého Javorníka () juhovýchodným smerom na Kykulu (). Severným smerom sa nachádza Čemerka () a Hričovec (), severozápadne susedí sedlom oddelené Jaseňové (), západným smerom Žilín (), Kaniakova skala () a Malý Javorník (), južným Žiar () a Kykula () a východným Malinné () a Dlhé (). Hrebeň i vrch patrí do povodia Váhu; severné a východné svahy odvodňujú prítoky potoka Štiavnik, západné potok Žilín a južné potok Medvedie, oba smerujúce do Papradnianky. Na vrchol nevedie značený chodník.

### Výhľady
Nesúvislý lesný porast hrebeňa poskytuje obmedzený rozhľad. Z vhodných miest s nižšou vegetáciou je vidieť okolité vrchy Javorníkov, Biele Karpaty, Považský Inovec, Strážovské a Súľovské vrchy, Malú Fatru, Kysucké Beskydy, nezriedka i Oravskú Maguru a Oravské i Sliezske Beskydy.

## Prístup
Vrch je prístupný neznačenými chodníkmi z okolia.

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Považská Bystrica
Kategória:Vrchy v okrese Bytča
Kategória:Tisícovky na Slovensku
Kategória:Papradno
Kategória:Štiavnik (obec)
Hričovec

**Hričovec** môže byť:

* chránené územie v Javorníkoch, pozri Hričovec (prírodná rezervácia)
* vrch v Javorníkoch (), pozri Hričovec (vrch v Javorníkoch)
Príležitostný sex

**Príležitostný sex** je sexuálna aktivita, ktorá sa odohráva mimo romantického vzťahu a zahŕňa nedostatok záväzku medzi partnermi.

Väčšina náboženstiev neschvaľuje sex mimo manželstva. Náboženskí a nenáboženskí ľudia vo všeobecnosti zažívajú podobné pocity, pokiaľ ide o príležitostný sex, s väčším rozdielom v postojoch medzi mužmi a ženami. V niektorých krajinách ako Pakistan, Kuvajt, Afganistan je akákoľvek forma sexuálnej aktivity mimo manželstva nezákonná.

Štúdia kultúry neformálnych vzťahov v Spojených štátoch zistila, že náhodný sex neprospieva posilňovaniu vzťahov v budúcnosti. Trvanie vzťahu je ovplyvnené najmä cieľom, ktorý ľudia pri vstupe do vzťahu sledujú. Štúdia sexuálneho správania uskutočnená v Brazílii v rokoch 1998 až 2015 ukázala, že vrchol príležitostných vzťahov nastáva vo veku 16-24 rokov. Stalo sa bežnou praxou, že ľudia otvorene hovoria o svojich náhodných sexuálnych stretnutiach a osobných názoroch na túto tému už na prvom rande alebo stretnutí. Ďalšia štúdia zistila, že kondómy boli použité iba pri 69 z každých 100 penetračných sexuálnych pripojení.

Celosvetové údaje z rokov 2007 až 2017 ukazujú, že príležitostný sex medzi mladými ľuďmi poklesol. Štúdia z roku 2021 pripísala tento pokles zníženiu spotreby alkoholu, nárastu videohier a zvýšeniu podielu mladých ľudí žijúcich so svojimi rodičmi.

## Referencie

Kategória:Intímne vzťahy
Kategória:Sexuálne praktiky
Lesenický potok

**Lesenický potok** je potok v regióne Poiplie, v území obcí Trebušovce, Lesenice a Slovenské Ďarmoty v okrese Veľký Krtíš v Banskobystrickom kraji. Je pravostranným prítokom Čebovského potoka v povodí Ipľa; má dĺžku . Hydrologický identifikátor: 4-24-03-603. Geomorfologická kategorizácia: geomorfologický celok Juhoslovenská kotlina, geomorfologický podcelok Ipeľská kotlina.

## Prameň
Pramení v nadmorskej výške  v severovýchodnom kúte obecného územia Trebušovce južne od poľa *Brestovec* v extraviláne  v okrese Veľký Krtíš, v geomorfologickom podcelku Ipeľská kotlina. 

## Opis toku
Od prameňa tečie juhovýchodojužným smerom, lemovaný je pásom príbrežnej vegetácie, v nadmorskej výške  vteká na obecnú hranicu medzi obcou Trebušovce a obcou Lesenice, až do nadmorskej výšky  sleduje túto obecnú hranicu, ľavým brehom obmýva pole *Obchôdzka* v Leseniciach, pravým brehom obmýva pole *Cerina* v Leseniciach, v nadmorskej výške  dosahuje juhozápadný okraj intravilánu obce Lesenice, v nadmorskej výške  opúšťa juhozápadný okraj intravilánu obce Lesenice, v nadmorskej výške  križuje hranicu medzi obcou Lesenice a obcou  Slovenské Ďarmoty, v nadmorskej výške  južne od časti obce *Iliašovce* ústi do Čebovského potoka ako jeho pravostranný prítok. *Lesenický potok* nemá prítoky.

*Lesenický potok* pramení a preteká v severovýchodnej časti extravilánu obce Trebušovce, preteká obcou Lesenice a ústi do Čebovského potoka v západnej časti územia obce  Slovenské Ďarmoty v okrese Veľký Krtíš v Banskobystrickom kraji, v geomorfologickom celku Juhoslovenská kotlina, v geomorfologickom podcelku Ipeľská kotlina.  

## Pôvod názvu
Motivácia pomenovania vodného toku Lesenický potok na území obcí Trebušovce, Lesenice a Slovenské Ďarmoty má pôvod v názve obce Lesenice, cez ktorú preteká. Z toponyma *Lesenice* rozšírením o formant *-cký* a kombináciou so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Lesenický potok* ako súčasť veľmi početnej skupiny názvov v slovenskej toponymii, najmä hydronymii. Najstaršie listinne zachované názvy obce Lesenice sú doložené: 1244 v podobe *Lezene*  a 1291 v podobe *Lesenye*. V oboch sa reflektuje apelatívum *les* vo význame *prírodný vegetačný útvar, väčšia plocha súvisle porastená stromami*. V celom slovanskom priestore sú príklady aplikácie toponyma v singulári *Lesnica* a v pluráli *Lesnice*.
Hydronymum *Lesenický potok* bolo štandardizované v roku 1976. V čase štandardizačného procesu názvu vodného toku bol *Lesenický potok* v kategórii slovenskej hydronymie jedinečným hydronymom na Slovensku.

## Referencie

Kategória:Potoky na Slovensku
Kategória:Vodné toky v okrese Veľký Krtíš
Kategória:Vodné toky v Juhoslovenskej kotline
Oblaz

**Oblaz** () je vrch v pohorí Javorníky. Leží nad obcou Horná Mariková, približne  severne od mesta Púchov. 

## Poloha
Nachádza sa v západnej časti pohoria, v geomorfologickom podcelku Vysoké Javorníky a časti Javornícka hornatina. Vrch leží na území Trenčianskeho kraja, v okrese Považská Bystrica a zasahuje na katastrálne územie obcí Horná Mariková a Papradno. Najbližšími sídlami sú na východnom úpätí ležiaca osada Podjavorník, miestna časť Papradna, západným smerom sa nachádza Ráztoka, patriaca obci Horná Mariková. V okolí je však množstvo samôt a chát. Vrch patrí do Chránenej krajinnej oblasti Kysuce.

## Opis
Oblaz je súčasťou hrebeňa, ktorý vedie z Malého Javorníka () juhovýchodným smerom na Orgoňovu Kýčeru (). Leží v tesnom susedstve s Kaniakovou skalou (), ktorá je nevýrazným sedlom oddelená juhovýchodným smerom. Južne sa nachádza Hladná () a Orgoňova Kýčera, západne Galkov () a Adamkov (), severne Malý Javorník a Stratenec () a západným smerom Jaseňové () a Žilín (). Vrch patrí do povodia Váhu; západné svahy sú pramennou oblasťou Gacoveckého potoka, ktorý je prítokom Marikovského potoka, voda zo severných a východných svahov odteká do Papradnianky. Vrcholom vedie značený chodník z Považskej Bystrice na Malý Javorník.

### Výhľady
Hrebeň i vrchol Oblazu pokrýva lesný porast, ktorý neumožňuje rozhľad. Obmedzený výhľad je možný z menších lokalít s nižšou vegetáciou, odkiaľ možno pozorovať okolité vrchy Javorníkov, no tiež Biele Karpaty, Považský Inovec, Strážovské a Súľovské vrchy a Malú Fatru.

## Prístup
* po  modrej turistickej značke po hrebeni:
** od juhovýchodu z Považskej Bystrice cez Tisovú a Orgoňovu Kýčeru
** z Malého Javorníka cez Adamkov
* po  žltej značke:
** od juhu z Hornej Marikovej cez rázc. Orgoňova Kýčera
** od západu z osady Ráztoka cez Malý Javorník
** od severovýchodu z osady Podjavorník cez Stratenec

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Považská Bystrica
Kategória:Vrchy pod 1000 metrov na Slovensku
Kategória:Horná Mariková
Kategória:Papradno
Stratenec (vrch v Javorníkoch)

náhľad
náhľad
**Stratenec** () je vrch v pohorí Javorníky. Leží v slovensko-českom pohraničí, nad obcou Papradno, približne  severozápadne od mesta Bytča. 

## Poloha
Nachádza sa v strednej časti pohoria, v geomorfologickom podcelku Vysoké Javorníky a časti Javornícka hornatina. Vrch leží na hranici Trenčianskeho a Žilinského kraja, okresov Považská Bystrica a Čadca a zasahuje na katastrálne územie obcí Papradno a Makov. Najbližším sídlom je na južnom úpätí situovaná osada Podjavorník, miestna časť obce Papradno, východným smerom sa nachádza osada Kasárne, patriaca pod Makov a severozápadne samoty moravskej obce Velké Karlovice. Vrch patrí do Chránenej krajinnej oblasti Kysuce.

## Opis
Stratenec sa nachádza v hlavnom hrebeni medzi Veľkým () a Malým Javorníkom (). Severným smerom sa nachádza Lopušná (), severozápadne Gigula (), západne Malý Javorník, južným smerom Kaniakova skala () a Žilín () a východným Ustrígeľ () a Veľký Javorník. Hrebeňom vedie rozvodie Váhu a Bečvy; severné svahy odvodňujú prítoky Tisňavského potoka do Vsetínskej Bečvy, vodu z južnej časti masívu odvádzajú prítoky do potoka Papradnianka. Vrcholom vedie značená turistická magistrála a je na ňom vybudovaná rozhľadňa

### Výhľady
Nesúvislý lesný porast hrebeňa poskytuje obmedzený rozhľad, no z vrcholovej rozhľadne je nerušený, kruhový výhľad. Pozorovateľné sú mnohé vrchy Javorníkov a Moravsko-sliezske Beskydy, pri vhodných podmienkach aj Biele Karpaty, Považský Inovec, Strážovské a Súľovské vrchy, Malá Fatra, Kysucká vrchovina, Sliezske Beskydy a Hostýnsko-vsetínská hornatina.

## Prístup
* po  červenej značke hrebeňom:
** od západu z Kohútky cez Malý Javorník
** od severozápadu z Lemešnej cez Veľký Javorník
* po  žltej značke:
** od juhu z Podjavorníka 
** od východu zo Štiavnika-Ráztoky cez Veľký Javorník
** od východu z Makova-Kasární cez sedlo Gežov
** od juhozápadu z Ráztoky (Horná Mariková) cez Malý Javorník
* po  modrej značke z Orgoňovej Kýčery cez Malý Javorník
* po  zelenej značke z Velkých Karlovic cez Bukovinu

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Iné projekty

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Považská Bystrica
Kategória:Vrchy v okrese Čadca
Kategória:Tisícovky na Slovensku
Kategória:Papradno
Kategória:Makov (okres Čadca)
Stratenec

**Stratenec** môže byť:

* vrch v Javorníkoch (), pozri Stratenec (vrch v Javorníkoch)
* vrch v Malej Fatre (), pozri Stratenec (vrch v Malej Fatre)
* sedlo v Javorníkoch, pozri Stratenec (sedlo)
Uzbecké národné futbalové mužstvo

**Uzbecké národné futbalové mužstvo** reprezentuje Uzbekistan na medzinárodných futbalových akciách, ako sú Majstrovstvá sveta alebo Majstrovstvá Ázie vo futbale.

## História
Futbalový zväz bol založený v roku 1946. Uzbekistan sa nikdy nekvalifikoval na Majstrovstvá sveta vo futbale. Na ázijskom šampionáte sa predstavili sedemkrát. Najväčší úspech je štvrté miesto na Majstrovstvách Ázie vo futbale 2011. Medzi najznámejších hráčov krajiny v súčasnosti patrí Eldor Šomurodov ktorý hráva za AS Rím.

## Majstrovstvá sveta

## Majstrovstvá Ázie vo futbale

## Externé odkazy
* Uzbekistan Football Association

## Zdroj

Kategória:Futbal v Uzbekistane
Uzbekistan
Kategória:Uzbecké národné družstvá
Bielokarpatská jednotka

**Bielokarpatská jednotka** predstavuje najvnútornejšiu (najjužnejšiu) jednotku magurskej skupiny príkrovov flyšového pásma Západných Karát. Nadväzuje na rýnsko-dunajský flyš Východných Álp, ktorému je mu blízka aj svojim zložením. Z juhu je v kontakte s bradlovým pásmom.

Vystupuje na území Slovenska a Česka. Pomenovaná je podľa pohraničného pohoria Biele Karpaty.

Z tektonického hľadiska bielokarpatskú jednotku vyčlenil O. Kodym (1925). Jej stratigrafiu a rozšírenie na Slovenskom území spresnili M. Potfaj a F. Teťák.

Z litostratigrafického hľadiska sa delí na hlucký (spodná krieda - spodný eocén) a vlársky vývoj (vrchná krieda - palecén). Hlucký vývoj buduje hlavne bošácky príkrov. Vlársky vývoj tvorí javorinský príkrov.

## Referencie

Kategória:Geológia Slovenska
Kategória:Geológia Česka
Kategória:Flyšové pásmo
Bystrická jednotka

**Bystrická jednotka** je jednotkou magurskej skupiny príkrovov karpatského flyšového pásma. Tvorí strednú časť magurskej skupiny príkrovov. Je nasunutá na sever na račiansku, na juhu v je styku s bielokarpatskou jednotkou alebo bradlovým pásmom. Budovaná hlavne belovežským a zlínskym súvrstvím.

Spodný oddiel paleogénu má v bystrickej jednotke jednak vývoj prevažne pieskovcový (soláňske súvrstvie – paleocén), jednak vývoj s rovnakým podielom pieskovcov a ílovcov alebo s prevahou ílovcov (belovežské súvrstvie). Vychádza v úzkych pruhoch v južnom a východnom okolí Valašských Kloboukov. Soláňske súvrstvie tu dosahuje mocnosť okolo 400 m a je obdobne ako račianskej jednotke tvorené prevažne arkózovými pieskovcami za čerstva vápnitými , stredne až hrubo zrnitými, miestami drobne zlepencovými, s vložkami nevápnitých ílovcov. Belovežské súvrstvie predstavujú drobnorytmický flyš. Vychádzajú v úzkych pruhoch pri nasunutí na račiansku jednotku.

Prevažnú väčšinu územia bystrickej jednotky tvoria sedimenty zlínskeho súvrstvia vo vývoji bystrických vrstiev. Bystrické vrstvy  sú flyšovým striedaním prevažujúcich vápnitých ílovcov s gradačne vrstvenými glaukonitickými pieskovcami. Charakteristická je prítomnosť tvrdých modrošedých, belobných a žltkavo ovetrávajúcich argilitov až vápencov a slieňovcov s lasturnato čriepkovitým až prizmatickým rozpadom (lacké sliene). Flyšový cyklus tvorí pieskovec (siltovec) – vápenec – slieňovec – ílovec. Prevládajú pelity. Celková mocnosť bystrických vrstiev je do 1600 m.

## Referencie

Kategória:Geológia Slovenska
Kategória:Geológia Česka
Kategória:Flyšové pásmo
Hriate

náhľad|Hriate
**Hriate** alebo **hriata** (nárečovo: *hriatô*, *hriato*) je slovenský alkoholický nápoj s rôznymi receptúrami svojej prípravy. Môže sa piť aj ako aperitív.

Vo viacerých podobách sa pripravuje najmä na strednom a východnom Slovensku, konkrétne na Liptove, Orave a Spiši. Základom hriateho je med so slaninou alebo maslom, vyskytujú sa však aj verzie s cukrom (karamelom) namiesto medu, a destilátom. Tradične sa podáva na Vianoce, respektíve počas zimného obdobia v horských a podhorských oblastiach. Mnohé domácnosti majú svoju vlastnú špecifickú receptúru. Nápoj bol považovaný za liečebný prostriedok.

Na Liptove sa hriate podávalo pred večerou na Štedrý deň a na Silvestra a tradične sa pripravovalo z vodky zohriatej na karameli, ktorá sa zajedala slaninovými oškvarkami.

## Referencie

## Zdroje
* Hriatô na kgbacikovia.websnadno.cz
* 
*
*
* Hriatô na atlasobscura.com 

Kategória:Alkoholické nápoje
Kategória:Kokteily
Kategória:Slovenské nápoje
Afganské národné futbalové mužstvo

**Afganské národné futbalové mužstvo** reprezentuje Afganistan na medzinárodných futbalových akciách, ako sú Majstrovstvá sveta alebo Majstrovstvá Ázie vo futbale.

## História
Futbalový zväz bol založený v roku 1922. Na Majstrovstvá sveta vo futbale sa nikdy nekvalifikovali pričom sa kvalifikácii zúčastňujú od MS 2006. Afganistan si taktiež nezahral nikdy na Majstrovstvách Ázie vo futbale.

## Majstrovstvá sveta

## Majstrovstvá Ázie vo futbale

## Externé odkazy
* Oficiálna stránka Afgánskej futbalovej federácie  

## Zdroj

futbal
Národné
Kategória:Národné futbalové mužstvá